Na podlagi šestega odstavka 112. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, 159/21 – ZZVZZ-P, 183/21, 196/21, - ZDOsk, 142/22 – odl. US, 163/22, 124/23 in 82/24) in sklepa Upravnega odbora Zavoda za zdravstveno zavarovanje Slovenije številka 9001-6/2019-DI/16 z dne 17.4.2019, je generalni direktor Zavoda za zdravstveno zavarovanje Slovenije sprejel

**Sklep o določitvi cen standardnih materialov**

**za zobozdravstvene storitve**

1. člen

Standardna zlitina, ki jo zagotavlja obvezno zdravstveno zavarovanje za koreninski zatiček z nazidkom ali koreninska kapica z zatičkom je srebropaladijeva zlitina, za dvojno prevleko je žlahtna zlitina, ki je najcenejša na tržišču.

1. člen

Ceni standardnih zlitin iz 1. člena, ki jih lahko zaračunajo izvajalci Zavodu (vključno z DDV) znašata:

* dvojna prevleka – žlahtna zlitina 74,39 evra za gram,
* koreninski zatiček z nazidkom ali koreninska kapica z zatičkom – srebropaladijeva zlitina 31,58 evra za gram.

Pri tem izvajalci lahko zaračunajo Zavodu 2 grama srebropaladijeve zlitine po členu, 4 grame žlahtne zlitine za dvojno prevleko oziroma po konusni ali teleskopski prevleki (zunanja in notranja) ali 1 gram žlahtne zlitine po galvansko izdelani zunanji prevleki.

1. člen

Ta sklep velja in se uporablja za protetična dela, ki jih izvajalci obračunajo Zavodu od 1. 9. 2025 dalje. S pričetkom veljavnosti tega sklepa preneha veljati sklep št. 020-1/2025-DI/17 z dne, 23.5.2025.

Številka: 020-1/2025-DI/

Ljubljana, 25. 8. 2025

mag. Robert Ljoljo

generalni direktor